Ambarčikas

Ambarčikas (rus. Амбарчик) – kaimas Rusijoje, šiaurės rytų Jakutijoje, Žemutinės Kolymos uluse, 110 km nuo Čerskio. Įsikūręs Ambarčiko užutėkio (Rytų Sibiro jūra) pakrantėje, netoli Kolymos upės žiočių. Istorija Dar prieš kelis amžius įlankos pakrantėje pastatytas švyturys, vėliau keletas sandėlių. Sovietiniais metais Ambarčike įsteigtas „Dalstroj“ lageris. Buvo įkurtas uostas, 1935 m. pastatyta meteorologijos ir arktinių tyrimų bazė. Apie 1933–1934 m. leduose užstrigo laivas, gabenęs kalinius į Ambarčiką, dauguma jų per žiemą žuvo. II pasaulinio karo metais vietovę atakavo vokiečiai, bet dėl seklaus užutėkio negalėjo priplaukti arti.